Espanjan kulttuuri
Tunnettuja espanjalaisia taidemaalareita ovat olleet muun muassa Diego Velázquez (1599–1660), Francisco de Goya (1746–1828), Joan Miró (1893–1983) ja Salvador Dalí (1904–1989). Kreikassa, Kreetan saarella syntynyttä El Grecoa (1540–1614) pidetään myös espanjalaisena taiteilijana, sillä hän vaikutti Toledossa. Espanjalaisen taiteilijan Pablo Picasson lukuisista maalauksista yksi tunnetuimmista on El Guernica, joka kuvaa Espanjan itsenäisyystaisteluissa pommitettua baskikaupunkia. Picasson ja Salvador Dalín maalauksiin voi tutustua Madridissa Reina Sofían modernin taiteen museossa ja Picasson kotikaupungissa Málagassa. Pradon taidemuseossa voi tutustua mm. Velázquezin ja Goyan taideteoksiin.
Juan Manuel de Prada
Vuonna 1997 ilmestynyt "Myrsky" on dekkarimuotoinen kertomus nuoresta taiteentutkijasta Alejandro Ballesterosista, joka matkustaa keskellä talvea tulvien ja lumimyrskyjen runtelemaan Venetsiaan tutkimaan renessanssitaiteilija Giorgionen "Myrsky"-nimistä maalausta. Neljän päivän aikana Venetsiassa Alejandro rakastuu tapaamaansa erikoislaatuiseen naiseen, joutuu kuuluisan taideväärentäjän murhan silminnäkijäksi ja tutustuu Venetsian synkkään alamaailmaan. "Myrsky" sai Espanjassa arvostetun Premio Planeta -palkinnon.